"לולי תורתך שעשועי אז אבדתי בעניי"

(תהילים קי"ט צ"ב)

**עבודות אתגר והעמקה – ספר ויקרא**

לך, המעוניינת להעמיק בלימוד התנ"ך, להעשיר את דרכי הלימוד שלך, ולזכות בלימוד תורה לשמה, מוצעת בזאת עבודת אתגר והעמקה.

לפנייך רשימת נושאים לכתיבה, לכל נושא מצורפת רשימת מקורות או מאמרים כבסיס לעבודתך. כמובן שביכולתך להתרחב ולהוסיף עוד ועוד.

יש להודיע על הנושא בו בחרת ועל ראשי הפרקים לעבודתך עד לתאריך י"ז בשבט- תחילת המחצית הבאה. תאריך הגשת העבודה- א' בניסן.

כל עבודה תזכה את הכותבת אותה הן בזכות לימוד התורה והן בפרס נאה.

שנזכה להגדיל תורה ולהאדירה!

**הנושאים לכתיבה:**

1. **מעמד הכהונה בישראל**.

מה היחס בין ישראל לכהנים, האם הכהנים הם שליחים בלבד או שמא הם מהווים מעמד מורם מעם בעל זכויות וסגולות יתר? מהם תפקידיהם של הכהנים? מהם הזכויות והחובות המיוחדות המוטלות על הכהנים ומדוע נצטוו בהם? עבודה זו צריכה להתייחס הן לפן העקרוני- מחשבתי והן לפן ההיסטורי.

1. **היחס בין טוהר המידות לעבודת הקרבנות**.

האם ה' אכן חפץ בקרבנות? האם עבודת המידות ושיפור דרכיו של האדם אינם מספיקים כעבודת ה'? ומתוך שאלות אלו- האם לעתיד לבוא נשוב להקריב קרבנות?

1. **בחירה חופשית מול גורל בספר יחזקאל**.

האם לאדם יש אפשרות להשתנות ולערוך בחירות בחייו כרצונו או שמא גורלו חתום וידוע ומוכתב מראש? מהו היחס בין הקביעה שבית המקדש עומד להיחרב לבין היכולת לחזור בתשובה? מהי תפיסת התשובה בספר יחזקאל?

1. **נבואה**.

מהי נבואה? כיצד מקבלים אותה? כיצד בוחר הקב"ה את נביאיו. מהי דמותו של הנביא? כיצד הנביאים במשך הדורות חשו כלפי קבלת הנבואה? מה בין נבואת משה רבנו לשאר הנביאים? מה בין נביא אמת לנביא שקר?

**מקורות ראשוניים:**

**כהונה:**

1. תנ"ך- שמות י"ט, א במדבר כ"ה, י"ג, ויקרא ד', ויקרא כ"א, שמואל א' א', ג', ירמיהו ו, י"ג, ירמיהו י"ד, י"ח, ירמיהו כ"ג, י"א מלאכי ב', ז- וכמובן הפרשנים על פסוקים אלו.
2. חז"ל- מחלוקת קרח ועדתו- במדבר רבא י"ח, סנהדרין ק"ט, ירושלמי יומא א' על הפסוק "והכהן הגדול מאחיו". ביקורת בחז"ל על הכהנים- יומא כ"ג, ע"א, פסחים נ"ז, ע"א.
3. מקורות נוספים- אנציקלופדיה תלמודית ערך "כהונה"

**קרבנות:**

1. תנ"ך- שמואל ט"ו, כ"ב, ישעיהו א', י"א, תהילים נ, תהילים נ"א י"ח- י"ט הושע ו, ו, מיכה ו, ו- ח- וכמובן הפרשנים על פסוקים אלו.
2. חז"ל- מדרש רבא ויקרא פרשת צו ט, ז
3. מקורות נוספים- רמב"ם הלכות מלכים י"א, א, אגרות ראי"ה ד', כ"ד, ערפילי טוהר כ"ב

**בחירה מול גורל:**

תנ"ך- יחזקאל י"ח ויחזקאל ל"ג שמות כ, ד', דברים כ"ד, ט"ז, ירמיהו ל"א, כ"ח- כ"ט קהלת א, ט

חז"ל- פרקי אבות ג, ט"ו, גמרא ברכות ל"ג ע"ב, כתובות ל' ע"א

בירור המושגים "דטרמיניזם" ו"בחירה חופשית" והצבת ספר יחזקאל בסקאלה שביניהם.

**נבואה:**

**תנ"ך-** בראשית כ', ז', במדבר י"א, כ"ט, במדבר י"ב, ו- ח, דברים י"ח, דברים ל"ד, י"ד, מלכים א, י"ח, כ"ב, ירמיהו א', ה', מיכה ג', ה- ח

הערך "נבואה" באנציקלופדיה התלמודית, הערך "נבואה" בספר האגדה